Waar om te soek. En waarna. – Bali Drome
Waar om te soek. En waarna.	Die perfekte deure. Die regte hoogte. Die droogste hout. Die beste kerwers.
Ons het vandag vroeg in die pad geval. Soort van ñ “road trip” gewees. Want iewers in die boendoes, dit is waar die ouens bly.
Die ouens. Manne wat rustig sit en kerf. Gefokus. Klaarblyklik tevrede.
Waaroor gesels hulle so, Sulis, wil ek weet. “Ag you know Una. Life. Women.”
In ñ podokkie, letterlik in die oerwoud. Die pad soontoe sal ons in Suid-Afrika nét met ñ ordentlike 4×4 voertuig aandurf. Maar ons… het met ñ wit kar gery, ñ platte.(Ja ja. Ek weet.)
Ons eindbestemming, in die middel van die middel. Toe begin die onderhandelinge. Ek verduidelik eerste vir Sulis wat my prentjie van ñ deur is. Sy praat met haar man Tofic. Hy dra die inligting oor aan “the owner”. Elke keer in ñ ander taal. Maar al hierdie gebeur eers nadat ons vir ñ uur moes wag dat “the owner” van “taking a pray” af terugkom, en toe weer “lunch”.
Die tyd op my fotos is SA tyd, let wel. Hier is dit vyf ure later.
Die gedagtes wat als so deur jou kop beweeg as jy ñ week laas Afrikaans gehoor het, en geen Westerlinge sien nie! Dis verstommend hoe vinnig mens terug beweeg na die basiese ‘dinke’ toe. Jy sien die opset is bitter deurmekaar, dié kleinman word letterlik bo-op half gekerfde meubels groot. Tog. Hy is silwerskoon. Die wasgoed aan die draad ruik vars. Die kat gaap doodluiters en strek haarself op ñ afgeleefde stoel uit. Selfs die hoender skrop met ñ houding.
Jy kan nie ñ vergelyking tref nie, want daar is nie regtig ñ punt daarin nie. Almal leef, probeer werk, en maak kinders groot. Puntstop.
My hart word week toe ek hierdie foto neem. Sulis, weer swanger met kind nommer drie. Hannah wat agt is en kort-kort my hand kom soek. En Tofic wat as baie “cool” beskou word, en tog sy vrou en kinders so koester.
Soos my opskrif sê.
Waar om te soek en waarna. Advertisements
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on Maart 9, 2017Maart 9, 2017	14 thoughts on “Waar om te soek. En waarna.”	Hier "blok" Elanè sê:	Maart 9, 2017 om 2:37 nm	Ai… sug ek, ek is mal oor die absolute eenvoud van hul bestaan… met niemand wat daarop neerkyk nie. Ek sien uit na jou deure Una…
Antwoord	travel460 sê:	Maart 9, 2017 om 2:39 nm	Ek ook! Dit was nou ñ behoorlike uitdaging, maar Bertus het my mooi voorberei.
Antwoord	rondomtaliedraai sê:	Maart 9, 2017 om 4:52 nm	Ek het dit baie geniet Dankie vir die deel Baie dankie… kan nie wag om jou deur te sien nie
Antwoord	Danie Jonker sê:	Maart 9, 2017 om 4:54 nm	Dis lekker om te sien wat jy doen. Jy moet nogal moed hê om dit so op jou eie te doen. Wat is die plat wit kar?
Antwoord	trommeltjies sê:	Maart 9, 2017 om 5:09 nm	Jy vat my ver terug en ek kan amper die hout ruik. Daardie vreedsame heerlikheid in die bosse by n werkswinkeltjie. Hoop jy kry mooi deure Una. Die foto ruk aan my hart en die verlang kom sit in my hart. Kosbare mense daardie. Ek weet op hierdie tydstip het vrede in jou kom nestel. Geniet dit so vreeslik baie.
Antwoord	woestynkind sê:	Maart 9, 2017 om 5:11 nm	Jy trek my so duidelik in daai wereld in. Dit klink so vredevol.
Antwoord	dromer777 sê:	Maart 9, 2017 om 6:56 nm	Dankie ek geniet jou beskrywings
Antwoord	Toortsie sê:	Maart 9, 2017 om 7:52 nm	Almal maak ‘n lewe, soos jy sê, en ons kan ons nie regtig in ‘n ander ou se situasie insien nie. LikeLiked by 1 person
Antwoord	estelle van schie sê:	Maart 9, 2017 om 9:00 nm	So bly jy het fotos geplaas! Wou so graag die opset daar sien. Dankie maatjie. Sent from my iPhone >
Antwoord	BB sê:	Maart 10, 2017 om 4:53 vm	Lyk my jy het die perfect combo van waar en waarna gekry.
Lekker gelees, dankie *
Antwoord	ekmyselff sê:	Maart 10, 2017 om 6:46 vm	Dankie vir die deel… ai so eenvoudig, maar hulle lyk gelukkig
Antwoord	una2611 sê:	Maart 10, 2017 om 8:54 vm	“Hier blok Elane” en “ekmyselff” noem die eenvoud . . . Dis wat my en Una nog ALTYD getrek het in SO Asie : SIMPLISITEIT ! Ons verstaan van tegnologie en modern, en kan seker lankal nie vir ewig daarsonder mee klaarkom nie. Maar die heerlikste vd besoeke, is om daai simplisiteit te ervaar en dan baie vinnig jou eie te maak. Asof ek da saam jou is my vrou ! Lu
Antwoord	HesterLeyNel sê:	Maart 10, 2017 om 12:43 nm	Dit moet so bevredigend wees om sulke kunswerk met jou hande te skep. As ek nou kunstig was, sou ek so ‘n leefstyl kon waardeer. Dankie vir die deel.
Antwoord	mdhoffmannphoto sê:	Maart 10, 2017 om 5:22 nm	Beautiful Carvings. Nice to have Google Translator for your descriptions. I’m always amazing how very differently folks live throughout the world.
Vorige Previous post: Net soms.Volgende Next post: ñ Verlang dag.